
BOSNA I HERCEGOVINA/БОСНА И ХЕРЦЕГОВИНА
REPUBLIKA SRPSKA/РЕПУБЛИКА СРПСКА

ОPŠTINA SREBRENICA/ОПШТИНА СРЕБРЕНИЦА
NAČELNIK OPŠTINE/НАЧЕЛНИК ОПШТИНЕ
Adresa: Ive Andrića  bb, 
Адреса: Иве Андрића бб, 
Tel/Тел: 056/445–514, 445–501 
Faks/Факс:  056/445–233
E-mail: nacelnik@srebrenica.gov.ba 

Web: www.srebrenica.gov.ba 

   Сребреницa 24.07.2026. године
             Број: 01-014- 17-11/26
На основу члана 17.  Закона о јавним набавкама (”Службени гласник БиХ”, број 39/14, 59/22 и 50/24), члана 82. став 3. Закона о локалној самоуправи  (”Службени гласник Републике Српске”, број: 97/16, 36/19, 61/21, 100/25 и 114/25) и члана 95. став 3. Статута општине Сребреница (”Службени  гласник општине Сребреница“ број: 2/18 и 4/21), Начелник општине доноси:
О Д Л У К У
 о измјени и допуни  Плана набавки општине Сребреница за 2026 годину
( Измјена –  XI)
Члан 1.
Врши се измјена Плана набавки за 2026. годину општине Сребреница,  и то у дијелу Робе:
Додаје  се нова тачка:

· Тачка 30. „Набавка ровокопача-утоваривача“, Врста поступка: Отворени поступак, Подјела на лотове: Не, Предвиђа се: Уговор, Процијењена вриједност: 234.000,00 КМ, Трајање уговора: 90 дана, Извор финансирања: Донаторска средства
Члан 2.
Сви подаци који су обухваћени измјенама Плана набавки садржани су у табели која је саставни дио ове Одлуке.
Члан 3.
Ова Одлука је саставни дио плана набавки општине Сребреница за 2026. годину. Сви остали подаци који се тичу плана набавки општине Сребреница за 2026. годину остају непромијењени. 

Члан 4.
Ова Одлука ступа на снагу даном доношења, а биће објављена и у Службеном гласнику општине Сребреница и на званичној веб страници општине. 
О б р а з л о ж е њ е
Приликом првобитног сачињавања Плана набавки Општинске управе, предвиђена је набавка ровокопача на точковима за потребе оперативних и комуналних служби Општине. Након накнадног и детаљног разматрања стварних, свакодневних потреба локалне заједнице, утврђено је да би набавка класичног ровокопача на точковима била економски и функционално нерационална.

Класични ровокопач (багер) на точковима је уско специјализована машина која служи искључиво за ископе и копање канала. Она нема могућност утовара већих количина материјала, равнања, дозирања, нити ношења плуга за чишћење снијега, чиме би њена примјена унутар општинских послова била значајно ограничена.

С обзиром на то да Општинска управа настоји обезбиједити максималну ефикасност и вишенамјенско коришћење радне механизације, донесена је одлука да се приступи набавци ровокопача-утоваривача (комбинованог строја). Ова машина представља интегрални систем који у једном возилу обједињује двије кључне функције: предњу вишенамјенску утоварну кашику са виљушкама и задњу ровокопачку руку.

Набавка ровокопача-утоваривача омогућиће Општинској управи извршавање широког спектра јавних и комуналних послова са само једним возилом и једним руковаоцем:

1. Редовно одржавање локалне инфраструктуре: чишћење и проширивање одводних канала поред локалних и некатегорисаних путева, санација мањих дивљих депонија, уређење јавних површина, утовар грађевинског материјала, равнање макадамских путева и лакши превоз терета на палетним виљушкама.

2. Зимска служба: ефикасно расчишћавање снијежних наноса на локалним путевима, тротоарима и јавним паркинзима помоћу прикључног хидрауличног плуга који је дио ове набавке.

3. Хитне интервенције: брза санација локалних путева у случају мањих одрона, клизишта или излијевања бујичних потока, гдје је потребно и откопати и одмах утоварити/одвући материјал.
Са финансијског аспекта, ова измјена представља примјеру домаћињачког и сврсисходног трошења буџетских средстава Општине. Куповином једне комбиноване машине избјегава се потреба за дуплим трошковима набавке, регистрације и одржавања двије засебне машине (самосталног багера и самосталног утоваривача), чиме се остварују значајне уштеде у општинском буџету.

Сходно свему наведеном, врши се измјена Плана набавки Општинске управе како би се предметна набавка ускладила са стварним потребама на терену и омогућило покретање тендерске процедуре.
Саставни дио ове Одлуке чини табеларни прилог  планиране измјене Плана набавки општине Сребреница за 2026. годину.

Достављено:                                                                                                    Начелник општине
1. Кабинет,
2. ОФ,                                                                                                              Милош Вучић
3. А/а.                                                                                                          

Matični broј/Матични број: 1099477, JIB/ЈИБ: 4400301230004, Šifra općine/Шифра општине: 097

RAČUNI/РАЧУНИ/ACCOUNTS: Općinski javni prihodi/Општински јавни приходи: 551015-00011210-51, Budžet opštine/Буџет општине: 551015-00011206-63,
Budžet za posebne namjene/Буџет за посебне намјене: 551015-00011222-15

Otvoreni kod Nove Banjalučke Banke a.d. Banja Luka/Отворени код Нове Бањалучке Банке а.д. Бања Лука

